b'\n_START_ARTICLE_\nReidar Kristiansen\n_START_SECTION_\nInternasjonalt\n_START_PARAGRAPH_\nKristiansen spilte sin f\xc3\xb8rste internasjonale kamp for Norge B i juni 1950. Han fikk totalt ti B-landskamper og scorte fire m\xc3\xa5l for Norge i perioden 1950 til 1959. Han fikk sin landslagsdebut for Norges herrelandslag i en vennskapskamp mot Ungarn (0\xe2\x80\x935) den 8. mai 1955. Han spilte to kvalifiseringskamper mot henholdsvis Bulgaria og Ungarn mot slutten av 1957, men klarte ikke \xc3\xa5 forhindre stortap i noen av kampene eller kvalifisering til VM i fotball 1958. Hans 15 og siste landskamp kom i en OL-kvalifiseringskamp mot Island den 7. juli 1959 (0\xe2\x80\x931).'